**Baglandets generalforsamling tirsdag d. 20. februar 2024**

1. **Valg af dirigent**

Henning blev valgt og han konstaterede, at generalforsamlingen var retmæssigt indkaldt.

1. **Beretningen ved hhv. formanden for Baglandet og formanden for fonden for Vadehavscentret**

Tomas:

Der er pt. ca. 50 betalende årskortholdere, men der sendes besked om medlemskab ud til ca. 250 personer.

Bestyrelsen har holdt ét møde i 2023, hvor der blev planlagt en østerstur, som dog ikke blev afviklet samt planlægning af generalforsamlingen.

Else sidder i Vadehavscentrets bestyrelse for Baglandet og deltager i ca. 4 årlige møder der.

Baglandets lugekonehold fungerer rigtig godt og indimellem er der også andre projekter på Vadehavscentret, hvor nogle af Baglandets medlemmer giver en hånd med.

Klaus:

I 2023 besøgte ca. 60000 gæster Vadehavscentret (målet er ca. 70-75000 gæster pr. år) og naturvejlederne var på 875 arrangementer, dog endte året med et underskud, primært pga. manglende gæster i udstillingen, især seniorerne samt en fejlslagen marketingssatsning. Dette har resulteret i justeringer i antallet af medarbejdere samt timetal, men trods det, er der en rigtig god stemning på centret og personalet er fantastiske til at tænke økonomisk.

Der blev spurgt til samarbejde mellem de forskellige attraktioner og overnatningssteder i Ribe og Klaus forklarede, at der er et fint samarbejde.

Det blev foreslået, at der tænkes endnu mere i at få de turister, der er på P-pladsen, fordi de skal med Mandøbussen, ind i centret.

Der er godt gang i bookingerne her fra starten af 2024, så det tegner godt. Desuden arbejdes der på at rejse midler til en legeplads, en krabbeudstilling og en ny stormflodsfilm samt til en stilling med fokus på fugleformidling. Der arbejdes også på at få tilladelse til at sætte solceller op på et areal tæt på centret og desuden er centret i gang med at få lavet en ny hjemmeside.

Vadehavscentret er med i Education Esbjergs projekt om trivsel for unge. Vadehavscentret har i 21 år haft rigtig god erfaring med at have unge tyske frivillige tilknyttet centret i et år (FÖJ-ordningen) og Klaus har skrevet til regeringen, at denne ordning også bør laves i Danmark.

Sanne stopper på Vadehavscentret til april og der er pt. ansøgningsrunde på en ny souschef.

1. **Fremlæggelse af det reviderede regnskab**

Årets resultat viste et underskud på ca. 4000 kr.

Den tunge post i regnskabet er annonce til Ugeavisen med indkaldelse til generalforsamling.

Det er blevet forslået, at vi dropper annoncen i Ugeavisen og annoncerer andre steder, som f.eks. Facebook, hvor det er gratis og indkaldelsen bliver jo også sendt pr. mail til alle medlemmer. Bestyrelsen tager en drøftelse heraf på næste bestyrelsesmøde.

Regnskabet blev godkendt.

1. **Indkomne forslag**

Der er indkommet et forslag om at placere generalforsamlingen på en anden ugedag end tirsdag, da det falder sammen med de naturvidenskabelige livestreaming foredrag fra Aarhus Universitet som afholdes i Seminariehuset. Bestyrelsen tager en drøftelse heraf på næste bestyrelsesmøde.

1. **Orientering om kontingent**

250 kr. for voksne pr. år

90 kr. for børn pr. år

Årskortet giver ½ pris på entrebilletten til flg. steder: Koldinghus, Den Gamle By, Egeskov Slot, Brandts Klædefabrik og Givskud Zoo.

1. **Valg af bestyrelsesmedlemmer**

Peter Emil og Søren er genvalgt.

1. **Valg af suppleant**

Benedikte er genvalgt.

1. **Valg af revisor**

Henning er genvalgt.

1. **Evt.**

Der var under Evt. en snak om Baglandet og udbud af ture, set i lyset af, at mange ture er blevet aflyst de senere år pga. for få tilmeldte. Flg. er blevet foreslået/diskuteret:

En ambition om 2-3 ture om året

Datoerne for turene meldes ud allerede ved generalforsamlingen, så man kan få det i kalenderen

Fokusere på kerneområdet – naturen i omkring Vadehavet, f.eks. fugletur ved Kammerslusen, traner ved Råhede – og det kunne evt. ligge på en hverdagsaften

Eller andre ture i nærområdet, f.eks. krondyrtur

Men også gerne nogle længere ture til andre dele af Vadehavet, som vi har haft tidligere til f.eks. de tyske halliger og Helgoland, da det har været nogle fantastiske oplevelser

Det kunne også arrangeres foredrag, f.eks. om Power-to-X (PTX), Klelund Plantage, Jellingstenene